22-årige Kristian Nielsen er klar til DM-semifinalen lørdag. Her skal han sandsynligvis møde Jan Ø. Jørgensen fra Aalborg. Kristian Nielsen vandt i kvartfinalen 21-11, 21-8 over den ligeledes useedede Rune Dyhr, Randers. - Jeg havde meget at bevise efter i går, hvor jeg ikke var tilfreds med mit spil. Og det lykkedes. Jeg spillede, som jeg ved, jeg kan, og jeg lavede ikke særlig mange fejl. Jeg havde gode ben og spillede et tempo over ham, siger Kristian Nielsen til Vendsyssel Elite Badmintons hjemmeside.

Opsummering:
Normalt spiller Kristian Nielsen på Vendsyssels 2. hold, men ved DM er han overraskende klar til at møde de bedste.